रामदेव पर हुई कार्रवाई पर केंद्र को नोटिस  
रामलीला मैदान से रामदेव और उनके समर्थकों को जबर्दस्ती बाहर कर देने की कार्रवाई पर सुप्रीम कोर्ट ने केंद्र से जवाब देने को कहा है।
रामलीला मैदान से योगगुरु बाबा रामदेव और उनके समर्थकों को जबर्दस्ती बाहर कर देने की कार्रवाई पर स्वत: संज्ञान लेते हुए सुप्रीम कोर्ट ने इस घटना के बारे में केंद्र से जवाब देने को कहा है। न्यायमूर्ति बीएस चौहान और न्यायमूर्ति स्वतंत्र कुमार की अवकाश पीठ ने केंद्रीय गृह सचिव, दिल्ली के मुख्य सचिव, दिल्ली प्रशासन और दिल्ली पुलिस आयुक्त को नोटिस जारी करते हुए उनसे दो सप्ताह के भीतर जवाब मांगा है। न्यायालय ने उनसे पूछा है कि ऐसी क्या परिस्थितियां थीं, जिनमें लोगों को आधी रात को बल प्रयोग से हटाना पड़ा। मामले की अगली सुनवाई न्यायालय जुलाई के दूसरे सप्ताह में करेगा।